b'\n_START_ARTICLE_\nTurkm\xc4\x97n\xc5\xb3 kalendorius\n_START_PARAGRAPH_\nTurkm\xc4\x97n\xc5\xb3 kalendorius\xc2\xa0\xe2\x80\x93 kalendorius su pakeistais m\xc4\x97nesi\xc5\xb3 ir savait\xc4\x97s dien\xc5\xb3 pavadinimais, 2002\xe2\x80\x932008\xc2\xa0m. egzistav\xc4\x99s Turkm\xc4\x97nistane.\n_START_SECTION_\nIstorija\n_START_PARAGRAPH_\nPavadinimus i\xc5\xa1 Grigaliaus kalendoriaus, kuriuos naudojo Turkm\xc4\x97nija, kaip ir visos SSRS respublikos, pakeit\xc4\x97 2003\xc2\xa0m. tuometinis \xc5\xa1alies prezidentas iki gyvos galvos Saparmuradas Nijazovas, kuris buvo tituluojamas vis\xc5\xb3 turkm\xc4\x97n\xc5\xb3 vadovu. Asmenyb\xc4\x97s kulto \xc5\xa1alyje sausis buvo pavadintas turkm\xc4\x97nba\xc5\xa1iu, balandis prezidento motinos garbei\xc2\xa0\xe2\x80\x93 gurbansoltanu, rugs\xc4\x97jis\xc2\xa0\xe2\x80\x93 jo k\xc5\xabriniui \xe2\x80\x9eRuhnama\xe2\x80\x9c atminti. Kiti m\xc4\x97nesiai primin\xc4\x97 nepriklausomyb\xc4\x99 (baidakas\xc2\xa0\xe2\x80\x93 vasaris), taip pat buvo skirti turkm\xc4\x97n\xc5\xb3 sultonams ir poetams atminti. Kalendoriaus reforma taip pat neaplenk\xc4\x97 ir savait\xc4\x97s dien\xc5\xb3. Naujieji pavadinimai buvo vartojami valstybin\xc4\x97je \xc5\xbeiniasklaidoje, da\xc5\xbenai pridedant skliaustuose ir senuosius vardus, ta\xc4\x8diau \xc5\xa1nekamojoje kalboje, buityje, pla\xc4\x8diau neprigijo._NEWLINE_Po Nijazovo mirties 2006\xc2\xa0m. naujuoju \xc5\xa1alies prezidentu tap\xc4\x99s Gurbangulis Berdimuhamedovas nusileido pilie\xc4\x8di\xc5\xb3 pra\xc5\xa1ymui ir leido 2008 met\xc5\xb3 liepos 1 d. pereiti prie visuotinai pripa\xc5\xbeint\xc5\xb3 met\xc5\xb3 ciklo pavadinim\xc5\xb3.'